钦定古今图书集成/明伦汇编/氏族典/第364卷 > 《廖用贤尚友录》 > 阴遵和
## 钦定古今图书集成/明伦汇编/氏族典/第364卷 > 《廖用贤尚友录》 > 阴遵和

按《魏书阴仲达传》，“仲达弟周达。周达子遵和，小名虎
头，好音律，尚武事。初为高祖挽郎，拜奉朝请。后广平
王怀取为国常侍，遵和便辟善事人。转司空法曹、太
尉中兵参军，又为汝南王悦郎中令，稍迁龙骧将军、
骁骑将军、豫州都督，镇悬瓠。孝庄末，除左将军，行豫
州刺史。时前行州事元崇礼被征将还，既闻尔朱兆”
入洛，遂矫杀遵和，擅摄州任。